ACTA ET GESTA IN SENATU. 131 



Die 13 m. Februarii. Rector cum Senatu communicat litteras Curatorum, 

 virorum amplissimorura , d. 10 m. Februarii, cum apographo 

 epistolae, Regis nomine ad ipsos datae, d. 7 m. Februarii, qua 

 significatur placuisse Regi, quo magis doctrinarum studia in 

 academiis patriis promoveret, Senatus Universitatum Lugduno- 

 Batavae, Rheno-Trajectinae et Groninganae invitare, ut quotannis 

 ex ordine, sua quisque vice, octo proponant quaestiones e diversis 

 disciplinis petitas, ad quas ab Academiarum et Athenaeorum 

 alumnis respondeatur , praemiis propositis aureis nummis, qui 

 Regis nomine et impensis assignentur iis responsis, quae palma 

 digna judicantur, et victoribus die natali cujusque Academiae 

 distribuantur. 



Quibus cognitis Senatus decrevit, ut Rectori Magnifico et 

 Actuario mandetur, Senatus nomine Regem adeant, pro eximia 

 ipsius liberalitate et studio in res academicas gratias acturi. 



Die 26 m. Martii. Comitante Senatu in cathedram deductus est vir cla- 

 rissimus BARTHOLDUS JACOBUS LINTELO DE GEER, Rector Magnificas , 

 qui habita oratione : de euro, institutionis publicae juventutis , quam 

 liabuerunt Imperatores Eomani, enarratisque quae cum prospera, 

 turn adversa Academiae accidissent, in proximum annum Rectorem 

 Academiae Magnificum proclamavit et salutavit virum clarissimum 



CORNELIUM GuiLIELMUM OpZOOMER. 



17* 



